arnastofnun/IGC-2024 huggingface dataset:
S-647/2018

Mál þetta, sem var tekið til dóms 1. mars 2019, höfðaði lögreglustjórinn á höfuðborgarsvæðinu með ákæru 18. desember 2018 á hendur H-kk-þgf B. B-kk-þgf, kt. 000000-0000, [...];

,,fyrir umferðarlagabrot í Reykjavík með því að hafa sunnudaginn 20. maí 2018 ekið bifreiðinni [...] sviptur ökurétti suður Lækjargötu og gegn rauðu ljósi á gatnamótum Lækjargötu og Bankastrætis uns aksturinn var stöðvaður skömmu síðar.

Telst þetta varða við 1., sbr. 2. mgr. 5. gr. og 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar sem lög leyfa.

Við þingfestingu málsins 1. mars 2019 kom ákærði fyrir dóm og játaði sök. Í ljósi játningar ákærða var farið með málið samkvæmt 164. gr. laga nr. 88/2008 um meðferð sakamála. Var málið því tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði hefur skýlaust játað sök í málinu. Að mati dómsins samrýmist játning hans framkomnum gögnum. Brot ákærða teljast því sönnuð og eru réttilega heimfærð til refsiákvæða í ákæru.

Ákærði er fæddur [...] og á samkvæmt framlögðu sakavottorði að baki sakaferil sem nær aftur til ársins 1967. Við ákvörðun refsingar í máli þessu hefur eftirfarandi áhrif; Ákærði gekkst undir sektargerð lögreglustjóra 11. júní 2014 þess efnis að ákærði samþykkti greiðslu sektar að fjárhæð 300.000 krónur og að sæta sviptingu ökuréttar í fjögur ár fyrir akstur sviptur ökurétti og undir áhrifum áfengis. Með dómi 29. apríl 2016 var ákærði dæmdur í 45 daga fangelsi og var sviptur ökurétti ævilangt fyrir akstur undir áhrifum áfengis og sviptur ökurétti. Með dómi 2. nóvember sama ár var ákærði sakfelldur fyrir akstur sviptur ökurétti 10. ágúst 2015 en með dómnum var ákærða gerður hegningarauki samkvæmt 78. gr. almennra hegningarlaga nr. 19/1940 við fyrrnefndan dóm frá 29. apríl 2016. Ákærða var ekki gerð frekari refsing í málinu.

Samkvæmt því sem að framan greinir um sakaferil ákærða og að brotum hans virtum, sbr. 77. gr. almennra hegningarlaga nr. 19/1940, þykir refsing hans samkvæmt dómvenju réttilega ákveðin fangelsi í 30 daga.

Engan sakarkostnað leiddi af rannsókn málsins eða meðferð þess fyrir dómi.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, H-kk-nf B. B-kk-nf, sæti fangelsi í 30 daga.

M-kvk-nf H-kvk-nf H-kvk-nf
S-649/2018

Mál þetta, sem var tekið til dóms 1. mars 2019, höfðaði lögreglustjórinn á höfuðborgarsvæðinu með ákæru 18. desember 2018, á hendur X, kt. 000000- 0000, [...];

,, fyrir umferðarlagabrot í Hafnarfirði með því að hafa sunnudaginn 28. maí 2018 ekið bifreiðinni [...] sviptur ökurétti um Blikaás [...] uns aksturinn var stöðvaður skömmu síðar.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði sótti ekki þing við þingfestingu málsins 1. mars 2019 og boðaði ekki forföll en í fyrirkalli sem var ásamt ákæru birt ákærða 13. febrúar 2019 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið það brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið það brot sem ákært er út af og er brot hans réttilega heimfært til refsiákvæða í ákærunni.

Ákærði er fæddur [...] og á samkvæmt framlögðu sakavottorði að baki sakaferil sem nær aftur til ársins 2008. Við ákvörðun refsingar í máli þessu hefur eftirfarandi áhrif: Með sektargerð lögreglustjóra 12. júlí 2016 samþykkti ákærði greiðslu 180.000 króna sekta rog að sæta sviptingu ökuréttar í tvö ár fyrir akstur undir áhrifum áfengis. Á árinu 2017 gekkst ákærði undir fjórar sektargerðir lögreglustjóra vegna aksturs sviptur ökurétti: Með sektargerð lögreglustjóra 23. maí 2017 samþykkti ákærði greiðslu 60.000 króna sektar vegna aksturs sviptur ökurétti 11. febrúar 2017. Ákærði gekkst undir sektargerð lögreglustjóra 2. nóvember 2017 þess efnis að ákærði samþykkti greiðslu 60.000 króna sektar vegna sviptingaraksturs 8. maí 2017. Þann 21. nóvember 2017 gekkst ákærði undir tvær sektargerðir lögreglustjóra fyrir að hafa í tvö skipti ekið bifreið sviptur ökurétti. Með sektargerðunum samþykkti ákærði greiðslu sekta að fjárhæð 60.000 og 100.000 krónur, en brotin framdi ákærði 9. maí og 26. maí 2017.

Samkvæmt því sem að framan greinir um sakaferil ákærða og að broti hans virtu þykir refsing hans samkvæmt dómvenju réttilega ákveðin fangelsi í 30 daga.

Engan sakarkostnað leiddi af rannsókn málsins eða meðferð þess fyrir dómi.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, X, sæti fangelsi í 30 daga.

M-kvk-nf H-kvk-nf H-kvk-nf
S-700/2019

Dómur

Mál þetta, sem var tekið til dóms 20. september 2019, höfðaði lögreglustjórinn á Suðurnesjum með ákæru dags. 18. júní 2019, á hendur A-x-x A-x-x K-x-x, fæddum [...], afgönskum ríkisborgara;

,,fyrir skjalafals, með því að hafa, fimmtudaginn 9. maí 2019, framvísað við innritunarbás Icelandair í brottfararsal í flugstöð L-kk-ef E-kk-ef, í blekkingarskyni, er hann var á leið úr landi til Toronto, Kanada, með flugi [...], breytifölsuðu grísku vegabréfi, ánöfnuðu [...], fd. [...], nr. [...] með gildistíma frá 05.03.2015 til 04.03.2020, og grunnfölsuðu grísku kennivottorði, ánöfnuðu sama nafni, nr. [...], með gildistíma frá 13.11.2017.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar sem lög leyfa. Þá gerir skipaður verjandi kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Við þingfestingu máls þessa játaði ákærði brot sitt án undandráttar. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Sakavottorð ákærða liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd, sem og skýlausri játningu ákærða. Svo sem málið liggur fyrir þykja ekki vera efni til þess að víkja frá fastmótaðri dómvenju í málum sem þessu. Samkvæmt framangreindu, sbr. 77. gr. almennra hegningarlaga nr. 19/1940, verður refsing ákærða ákveðin fangelsi í 30 daga.

Eftir úrslitum málsins ber samkvæmt 1. mgr. 235. gr. laga nr. 88/2008 að dæma ákærða til greiðslu sakarkostnaðar. Ákærði greiði því þóknun tilnefnds verjanda síns á rannsóknarstigi, J-kk-ef A-kk-ef K-kk-ef lögmanns, er hæfilega þykir ákveðin 63.240 krónur að virðisaukaskatti meðtöldum, og þóknun skipaðs verjanda síns fyrir dómi, H-kvk-ef A-kvk-ef lögmanns, er hæfilega þykir ákveðin 147.560 krónur að virðisaukaskatti meðtöldum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

Dómur

Ákærði, A-x-x A-x-x K-x-x, [...], sæti fangelsi í 30 daga.

Ákærði greiði þóknun tilnefnds verjanda síns á rannsóknarstigi, J-kk-ef A-kk-ef K-kk-ef lögmanns, 63.240 krónur að virðisaukaskatti meðtöldum, og þóknun skipaðs verjanda síns fyrir dómi, H-kvk-ef A-kvk-ef lögmanns, 147.560 krónur að virðisaukaskatti meðtöldum.

M-kvk-nf H-kvk-nf H-kvk-nf
S-76/2019

Mál þetta, sem dómtekið var 21. febrúar 2019, er höfðað með ákæru lögreglustjórans á Suðurnesjum útgefinni 6. febrúar 2019 á hendur ákærða, L-x-x N-x-x, fæddum [...], georgískum ríkisborgara;

„fyrir skjalafals, með því að hafa, fimmtudaginn 17. janúar 2019, framvísað við landamæragæslu í flugstöð L-kk-ef E-kk-ef, í blekkingarskyni, er hann var á leið til Toronto, Kanada, með flugi WW213, breytifölsuðu vegabréfi frá Lettlandi, ánöfnuðu [...], fd. [...], nr. [...] með gildistíma 25.02.2013 til 24.02.2023.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við þingfestingu máls þessa játaði ákærði brot sitt án undandráttar. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Sakavottorð ákærða, sem er georgískur ríkisborgari, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd, sem og skýlausri játningu ákærða. Svo sem málið liggur fyrir þykja ekki vera efni til þess að víkja frá fastmótaðri dómvenju í málum sem þessu. Refsing ákærða þykir samkvæmt því réttilega ákveðin fangelsi í 30 daga.

Eftir úrslitum málsins ber samkvæmt 1. mgr. 235. gr. laga nr. 88/2008 að dæma ákærða til greiðslu sakarkostnaðar. Ákærði greiði því þóknun skipaðs verjanda síns, Á-kvk-ef B-kvk-ef E-kvk-ef lögmanns, er hæfilega þykir ákveðin svo sem í dómsorði greinir, en annan sakarkostnað leiddi ekki af rannsókn málsins og rekstri þess hér fyrir dómi.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, L-x-x N-x-x, fæddur [...], sæti fangelsi í 30 daga.

Ákærði greiði þóknun skipaðs verjanda síns, Á-kvk-ef B-kvk-ef E-kvk-ef lögmanns, 158.100 krónur að virðisaukaskatti meðtöldum.

K-kk-nf H-kk-nf
S-7/2019

I

Mál þetta, sem þingfest var 14. febrúar 2019 og dómtekið sama dag, er höfðað með ákæru lögreglustjórans á Suðurnesjum 7. janúar 2019 á hendur ákærða, E-x-x K-x-x A-x-x, fæddum [...], ríkisborgara Írak,

„ fyrir skjalafals, með því að hafa, föstudaginn 7. desember 2018, framvísað við lögreglu, í Flugstöð Leifs Eiríkssonar, í blekkingarskyni bresku vegabréfi nr. [...] á nafni A, Fd. [...] í Bretlandi, með gildistíma [...], sem reyndist breytifalsað er ákærði kom í vegabréfaskoðun vegna flugs til Kanada.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Við þingfestingu málsins kvaðst ákærði heita E-x-x K-x-x A-x-x, en ekki E-x-x K-x-x A-x-x, eins og ritað er í ákæru og ýmsum öðrum skjölum málsins. Sækjandi viðurkenndi að nafn ákærða væri rangt skráð í ákæru og nokkrum öðrum málsskjölum.

Ákærði játar sök og krefst þess aðallega að honum verði ekki gerð refsing, en til vara krefst hann vægustu refsingar sem lög leyfa, og að refsing hans verði þá bundin skilorði. Þá krefst hann þess að þóknun skipaðs verjanda verði að öllu leyti greidd úr ríkissjóði, eða a.m.k. að hluta til.

II

Eins og áður greinir játaði ákærði brot sitt án undandráttar. Fær játning hans stoð í gögnum málsins. Var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu er sækjanda og skipuðum verjanda ákærða hafði verið gefinn kostur á að tjá sig um lagaatriði og ákvörðun viðurlaga. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og er þar réttilega heimfærð til refsiákvæða.

Engra gagna nýtur við um að ákærði hafi áður gerst sekur um refsiverða háttsemi, en eins og fram er komið kveðst hann vera ríkisborgari Írak. Verður við ákvörðun refsingar tekið mið af því, sem og skýlausri játningu ákærða. Á hinn bóginn þykir ekki unnt að taka tillit til skýringa ákærða um ástæður verknaðar hans, þar sem engra gagna nýtur við þeim til stuðnings. Þykja því ekki efni til þess að víkja frá fastmótaðri dómvenju í málum sem þessum. Verður refsing ákærða samkvæmt því ákveðin fangelsi í 30 daga. Til frádráttar refsingunni kemur gæsluvarðhald sem ákærði sætti frá 8. til 12. desember 2018 að fullri dagatölu.

Með hliðsjón af úrslitum málsins og vísan til 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu sakarkostnaðar. Er þar um að ræða þóknun skipaðs verjanda hans, J-kk-ef A-kk-ef K-kk-ef lögmanns, 341.000 krónur, að meðtöldum virðisaukaskatti, auk ferðakostnaðar lögmannsins, 27.610 krónur.

I-kk-nf E-kk-nf héraðsdómari kveður upp dóm þennan.

D Ó M S O R Ð:

Ákærði, E-x-x K-x-x A-x-x, sem fæddur er [...], sæti fangelsi í 30 daga. Til frádráttar refsingunni kemur gæsluvarðhald sem ákærði sætti frá 8. til 12. desember 2018 að fullri dagatölu.

Ákærði greiði þóknun skipaðs verjanda síns, J-kk-ef A-kk-ef K-kk-ef lögmanns, 341.000 krónur, svo og ferðakostnað lögmannsins, 27.610 krónur.

I-kk-nf E-kk-nf
S-85/2019

Mál þetta, sem var tekið til dóms 29. apríl 2019, höfðaði lögreglustjórinn á höfuðborgarsvæðinu með ákæru 12. febrúar 2019, á hendur L-x-x P-x-x L-x-x, kt. 000000-0000, [...]; ,,fyrir eftirtalin umferðarlagabrot, með því að hafa:

1. Laugardaginn 19. maí 2017 ekið bifreiðinni [...] sviptur ökurétti um Vallakór í Kópavogi uns lögregla stöðvaði aksturinn til móts við Vallakór 1-3.

2. Fimmtudaginn 1. febrúar 2018 ekið bifreiðinni [...] sviptur ökurétti um Breiðholtsbraut til móts við Víðidal í Reykjavík, þar sem lögregla stöðvaði aksturinn.

Teljast brotin varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákærum. Ákærði hefur því unnið sér til refsingar.

Ákærði er fæddur [...] og á samkvæmt framlögðu sakavottorði að baki sakaferil sem nær aftur til ársins 2009. Við ákvörðun refsingar í máli þessu hefur eftirfarandi áhrif: Ákærði gekkst undir sektargerð lögreglustjóra 3. október 2013 vegna þess efnis að ákærði samþykkti greiðslu 230.000 króna sektar og að sæta sviptingu ökuréttar í 24 mánuði fyrir akstur undir áhrifum áfengis og hraðakstur. Með sektargerð lögreglustjóra 3. júní 2014 samþykkti ákærði greiðslu sektar að fjárhæð 100.000 krónur fyrir akstur sviptur ökurétti og hraðakstur. Með dómi 9. október 2014 var ákærði dæmdur í 30 daga fangelsi og var sviptur ökurétti ævilangt fyrir að aka bifreið undir áhrifum áfengis og sviptur ökurétti 5. ágúst 2014.

Að framangreindum sakaferli og að brotum ákærða virtum, sbr. 77. gr. almennra hegningarlaga nr. 19/1940, þykir refsing hans samkvæmt dómvenju réttilega ákveðin 45 daga fangelsi.

Samkvæmt 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað málsins, sem er þóknun skipaðs verjanda hans, S-kk-ef S-kk-ef lögmanns, sem þykir hæfilega ákveðin 147.560 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, L-x-x P-x-x L-x-x, sæti fangelsi í 45 daga.

Ákærði greiði 147.560 krónur í sakarkostnað, sem er þóknun skipaðs verjanda hans, S-kk-ef S-kk-ef lögmanns.

M-kvk-nf H-kvk-nf H-kvk-nf
S-926/2019

Mál þetta, sem dómtekið var 19. september sl., höfðaði lögreglustjórinn á Suðurnesjum með ákæru 12. júlí 2019 á hendur ákærða, M-x-x R-x-x M-x-x, kt. [...], [...], Kópavogi;

„fyrir fjársvik með því að hafa á tímabilinu 30. desember 2016 til 23. júlí 2017, í blekkingarskyni og án heimildar, notað dælulykil í eigu A, kt. [...], til að greiða fyrir bensín, samtals að fjárhæð kr. 51.427,- í sex tilvikum

:

Telst háttsemi þessi varða við 248. gr. almennra hegningarlaga nr. 19/1940.

Mál 007- 2017- 47197

Þess er krafist að ákærði verði dæmdur til refsingar og til greiðslu alls sakarkostnaðar.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa.

Tilvik Dagsetning Staðsetning Fjárhæð kr. 1 30.12.2016 Atlantsolía, Kópavogsbraut 115, Kópavogi 7.502,-2 25.03.2017 Atlantsolía, Kópavogsbraut 115, Kópavogi 8.524,-3 13.04.2017 Atlantsolía, Skemmuvegi 2- 4, Kópavogi 9.705,-4 06.05.2017 Atlantsolía, Skemmuvegi 2- 4, Kópavogi 9.556,-5 29.06.2017 Atlantsolía, Skemmuvegi 2- 4, Kópavogi 8.418,-6 23.07.2017 Atlantsolía, Skemmuvegi 2- 4, Kópavogi 7.722,-

Samtals fjárhæð kr. 51.427,-Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við þingfestingu máls þessa 19. september sl. játaði ákærði sök. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Samkvæmt framlögðu sakavottorði ákærða hefur hann ekki áður gerst sekur um refsiverða háttsemi. Verður við ákvörðun refsingar tekið mið af þeirri staðreynd og einnig skýlausri játningu ákærða. Samkvæmt því og að broti ákærða virtu þykir refsing hans hæfilega ákveðin fangelsi í 30 daga. Eftir atvikum þykir rétt að en fresta fullnustu refsingar ákærða og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða sakarkostnað málsins. Ákærði dæmist því til að greiða þóknun skipaðs verjanda síns, K-kk-ef V-kk-ef lögmanns, sem eftir umfangi málsins þykir hæfilega ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, M-x-x R-x-x M-x-x, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði þóknun skipaðs verjanda síns, K-kk-ef V-kk-ef, 1 26.480 krónur að virðisaukaskatti meðtöldum.

K-kk-nf H-kk-nf
S-131/2019

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 19. febrúar 2019, á hendur G-x-x B-x-x, f.d. [...], ríkisborgara Georgíu, fyrir skjalafals með því að hafa, föstudaginn 26. október 2018, framvísað í blekkingarskyni við A, kt. [...], starfsmann [...], grunnfölsuðu grísku vegabréfi nr. [...] sem gefið var út á nafnið G-x-x B-x-x, [...], með gildistíma frá 23. nóvember 2016 til 22. nóvember 2021. Með þessu reyndi ákærði að koma því til leiðar að hann hlyti skráningu í utangarðsskrá Þjóðskrár Íslands á fölskum forsendum þannig að honum yrði kleift að starfa hér á landi án þess að sækja um atvinnuleyfi.

Telst háttsemi þessi varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en ákæra og fyrirkall á hendur honum var birt í Lögbirtingarblaði hinn 14. maí 2019 með heimild í 3. mgr. 156. gr. laga nr. 88/2008 um meðferð sakamála, þar sem ókunnugt er um dvalarstað ákærða. Verður málið því dæmt samkvæmt heimild í alið 1. mgr. 161. gr. sömu laga, enda var þess getið í fyrirkallinu að þannig gæti farið um meðferð málsins.

Ákærði er fæddur í [...] .

Hann hefur ekki sætt refsingu hér á landi svo vitað sé.

Við ákvörðun refsingar í málinu verður litið til þess að með því að framvísa hinu falsaða vegabréfi reyndi ákærða að koma því til leiðar að honum yrði kleift að starfa hér á landi án þess að sækja um atvinnuleyfi , svo sem honum var skylt lögum samkvæmt.

Með hliðsjón af framangreindu og sakarefni málsins þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins. 2

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-x-x B-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Þ-kvk-nf L-kvk-nf

2

Þ-kvk-nf L-kvk-nf, aðstoðarmaður dómara, kveður upp dóminn.

Ákærði, G-x-x B-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Þ-kvk-nf L-kvk-nf
S-137/2019

I

Mál þetta, sem dómtekið var 20. júní sl., höfðaði lögreglustjórinn á höfuðborgarsvæðinu með ákæru 19. febrúar 2019 á hendur ákærða; „M-x-x W-x-x L-x-x, kt. […], óstaðsettur í hús, […], fyrir líkamsárás með því að hafa, laugardaginn 11. febrúar 2017, í anddyri skemmtistaðarins Austur við Austurstræti 7 í Reykjavík, veist með ofbeldi að A, kt. […], og kýlt hann í það minnsta einu hnefahöggi í andlitið með þeim afleiðingum að A hlaut ótilfært brot á nefbeini, grunnan skurð milli augna, bólgu og eymsli yfir kinnbeini hægra megin og bólgu og væg eymsli yfir augabrún vinstra megin.

Telst háttsemi þessi varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

II

Fyrirkall á hendur ákærða hefur ítrekað verið gefið út en ekki hefur tekist að birta það fyrir honum. Samkvæmt heimild í 3. mgr. 156. gr. laga um meðferð sakamála nr. 88/2008, var ákæra ásamt fyrirkalli birt í Lögbirtingarblaðinu 20. maí 2019. Við þingfestingu málsins 20. júní 2019 sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga nr. 88/2008. Með vísan til þeirrar lagagreinar þykir mega jafna útivist ákærða til játningar hans á broti því sem greinir í ákæru enda fer sú niðurstaða ekki í bága við gögn málsins. Brot ákærða þykir því sannað og er rétt heimfært til refsiákvæða í ákæruskjali.

III

Ákærði er fæddur árið […]. Samkvæmt vottorði sakaskrár ríkisins hefur honum ekki verið gerð refsing. Við ákvörðun refsingar ákærða nú er litið til alvarleika brotsins og afleiðingar þess fyrir brotaþola, sbr. 2. töluliður 1. mgr. 70. gr. almennra hegningarlaga nr. 19/1940. Að þessu virtu þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til 1. mgr. 235. gr. laga nr. 88/2008 greiði ákærði allan sakarkostnað málsins sem er 43.900 krónur samkvæmt framlögðu yfirliti ákæruvalds.

Af hálfu ákæruvaldsins flutti mál þetta G-kk-nf Þ-kk-nf S-kk-nf aðstoðarsaksóknari.

Dóm þennan kveður upp S-kvk-nf E-kvk-nf K-kvk-nf héraðsdómari.

Dómsorð:

Ákærði, M-x-x W-x-x L-x-x, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði allan sakarkostnað málsins 43.900 krónur.

S-kvk-nf E-kvk-nf K-kvk-nf